Ometi saaksid ka vanemad ja vanavanemad oma lapse raamatute juurde suunamisel palju ära teha. Kui vanematel on võib-olla vähem aega, siis vanavanematel peaks seda rohkem olema. Tean küll ka inimesi, kes on just pensionile jäädes väga tegusad ja hõivatud, nii et mõte "kui pensionile jään, loen kõik head raamatud läbi" ei pruugi sugugi teoks saada. Aga mõne hea lasteraamatu jaoks tekib ehk ikka aega.